 Amose 9 IBhayibheli Elikuyi-Internet INguqulo Yezwe Elisha9 Ngabona uJehova emi ngaphezu kwe-altare, futhi wathi: Shaya isihloko sensika, ukuze kuzamazame imibundu. Zinqume esihlokweni, zonke. Futhi ingxenye yabo yokugcina ngiyoyibulala ngenkemba. Akekho kubo obalekayo oyophumelela ukubaleka, futhi akekho kubo ophunyukayo oyokwazi ukuphunyuka. 2 Uma bemba bashone phansi eShiyoli, isandla sami siyobakhipha lapho; futhi uma benyukela emazulwini, ngiyobehlisa lapho. 3 Uma bezifihla esiqongweni seKarmeli, ngiyobafuna lapho ngokucophelela futhi ngiqiniseke ukuthi ngiyabakhipha. Uma bezithukusa phambi kwamehlo ami phansi olwandle, ngiyoyala inyoka khona lapho phansi ibalume nakanjani. 4 Uma beya ekuthunjweni phambi kwezitha zabo, ngiyoyala inkemba lapho, nakanjani ibabulale; ngiyobeka amehlo ami kubo ngenjongo yokubi, hhayi yokuhle. 5 INkosi EnguMbusi uJehova wamabutho, nguYe othinta izwe, lincibilike; futhi bonke abakhileyo kulo bayolila; ngokuqinisekile liyonyuka njengeNayile, lona lonke, futhi libohle njengeNayile yaseGibhithe. 6 Yena owakha izitebhisi zakhe emazulwini, nesakhiwo sakhe ngaphezu komhlaba awusekela; yena obiza amanzi olwandle, ukuze awathulule phezu kobuso bomhlabanguJehova igama lakhe. 7 Anifani yini nabantwana bamaKushe kimi bantwana bakwa-Israyeli? kusho uJehova. Angizange yini ngimkhuphule u-Israyeli ngimkhiphe ezweni laseGibhithe, namaFilisti eKrethe, neSiriya eKhiri? 8 Bhekani! Amehlo eNkosi EnguMbusi uJehova aphezu kombuso onesono, ngokuqinisekile uyowubhuqa ebusweni bomhlaba. Noma kunjalo ngeke ngiyibhuqe indlu kaJakobe, kusho uJehova. 9 Ngoba, bheka! ngiyayala, futhi ngiyonyakazisa indlu ka-Israyeli phakathi kwazo zonke izizwe, njengalapho nje umuntu enyakazisa isisefo, kuze kungabikho nelilodwa itshana eliwela emhlabathini. 10 Ziyofa ngenkembazonke izoni zabantu bami, lezo ezithi: Ngeke inhlekelele isondele noma ize ifinyelele kithi. 11 Ngalolo suku ngiyovusa idokodo likaDavide eliwile, futhi ngokuqinisekile ngiyolungisa izindawo zabo ezibhodlokile. Amanxiwa alo ngiyowavusa, futhi nakanjani ngiyolakha njengasezinsukwini zakudala, 12 ukuze badle ifa lalokho okusele kuka-Edomi, nelazo zonke izizwe igama lami eliye labizwa phezu kwazo, kusho uJehova, owenza lokhu. 13 Bhekani! Kuza izinsuku, kusho uJehova, lapho umlimi empeleni eyofica umvuni, umnyatheli wamagilebhisi afice othwala imbewu; futhi izintaba ziyoconsa iwayini elimnandi, nawo kanye amagquma ayozithola encibilika wonke. 14 Ngiyobutha ngibuyise abathunjiweyo babantu bami u-Israyeli, empeleni bayoyakha le mizi eyenziwe incithakalo bahlale kuyo, batshale izivini baphuze iwayini lazo, benze izingadi badle izithelo zazo. 15 Ngokuqinisekile ngiyobatshala phezu komhlabathi wabo, futhi ngeke besasishulwa emhlabathini wabo engibaniké wona, kusho uJehova uNkulunkulu wenu. 